stanford-oval/wikipedia huggingface dataset:
סנטה מריה (קליפורניה)
כלכלה

לחקלאות תפקיד חשוב בכלכלת העיר. אזור סנטה מריה הוא ביתם של מספר הולך וגדל של כרמים, יקבים ויצרני יין. הגידולים המשמעותיים הנוספים בחקלאות האזור הם תותים, ענבי יין, סלרי, חסה, אפונה, דלעת, כרובית, תרד, ברוקולי ושעועית.
מלבד החקלאות, המעסיקים המשמעותיים בעיר הם מערכות הבריאות, החינוך והממשל. מעסיקים משמעותיים נוספים הם מכללת אלן הנקוק, חברת וולמארט ובסיס חיל החלל ונדנברג.
פוליטיקה וממשל

בכל מערכות הבחירות לנשיאות ארצות הברית בשנים 2000–2020 רוב תושבי העיר הצביעו למועמד המפלגה הדמוקרטית.
הערות שוליים

↑  "A Bit About the History of the City of Santa Maria". אורכב מ-המקור ב-5 בנובמבר 2012. נבדק ב-14 ביולי 2017. {{cite web}}:  (עזרה)
↑  "2008 Report of the state oil & gas supervisor" (PDF). Department of Oil, Gas, and Geothermal Resources. California Department of Conservation. 2009. אורכב מ-המקור (PDF) ב-2017-05-25. נבדק ב-3 בינואר 2010. {{cite web}}:  (עזרה)
↑  "Census of Population and Housing". Census.gov. נבדק ב-4 ביוני 2015. {{cite web}}:  (עזרה)
↑  "2010 Census Interactive Population Search: CA - Santa Maria city". U.S. Census Bureau. אורכב מ-המקור ב-15 ביולי 2014. נבדק ב-12 ביולי 2014. {{cite web}}:  (עזרה)
| --- | --- |
בקרת זהויות :  NLI: 987007531817605171  LCCN: n81081035  MusicBrainz: bbadd70b-afd5-40af-8179-c1c1505ec67e  NARA: 10040477  VIAF: 144256975   WorldCat (עם VIAF): 144256975 
בית העירייה, 1934
הקפלה של סן רמון
בית עיריית סנטה מריה
סבילות המערכת החיסונית בהיריון

עובר בשליה
סבילות מערכת החיסון בהיריון (באנגלית: immune tolerence in pregnancy) היא התמודדות המערכת חיסונית של האם במהלך ההיריון עם העובר והשליה. היריון הוא תהליך טבעי המהווה אתגר עבור מערכת החיסון משום שסבילותה בתקופת ההיריון נוגדת את התגובה החיסונית אשר נכנסת לפעולה כאשר יש גורם זר בגופנו. האם נושאת ברחמה עובר הנושא גם את מטענו הגנטי של האב ומבכך עלול להוות עבור מערכת החיסון גורם זר שיעורר תגובת דחייה וכתוצאה מכך הפלה.
מנגנון

ישנם מנגנונים שתפקידם לגרום לעובר לגדול ברחם האם ללא דחייתו.
מנגנון > מנגנון השליה

אחד המנגונים החשובים בשמירה על העובר ממערכת החיסון של האם הוא מנגנון השליה, אשר מתפתחת יחד עם העובר במהלך ההיריון. לשליה תפקידים רבים וחשובים אשר אחד מהם הוא להוות חיץ מגן בין העובר לאם מבחינה חיסונית (אימונולוגית) בעזרת מנגנונים שנועדו לגרום לסבילות מערכת החיסון כלפי העובר בהיריון. במהלך ההיריון מתרחשים ברחם מספר שינויים.
השליה מפרישה נוירוקונין 2 (אנ') המכיל מולקולות פוספוכולין (אנ') אשר מטרתן למנוע תקיפת מערכת חיסון כלפי העובר, טפילים משתמשים במנגנון זה כדי להימנע זיהוי מערכת החיסון של הפונדקאי. כמו כן, בעובר ישנם לימפוציטים קטנים שמתפקדים כתאים מדכאים ומעכבים את תאי מערכת החיסון של האם מסוג T ציטוטוקסיים (אנ') על ידי דיכוי התגובה לאינטרלוקין 2 (אנ').
תאי טרופובלסט (אנ') בשלייה, הם תאים יוצאי דופן משום שבניגוד לתאים אחרים בגוף הם נטולי איזוטופים מסוג - MHC class(אנ') (אנ')I HLA-A, (אנ')HLA-B, משום היעדרם נמנע הרס על ידי תאי T ציטוטוקסים של האם. אם היו קיימים מערכת החיסון של האם הייתה תוקפת את העובר משום שהייתה מזהה אותם כגורם זר.
מנגד, תאי השלייה מכילים איזוטופים לא רגילים מסוג MHC class I HLA-E, HLA-G, שמונעים הרס על די(אנ') של מערכת החיסון האימהית. בנוסף הטרופובלסט מבטאים גם HLA-C אשר מגבילים מעבר בין תאי ובכך נמנעת נדידת תאי מערכת חיסון בין העובר המתפתח לבין גוף האם.
השלייה מאפשרת לנוגדניigG (אנ') אימהיים לעובר כדי להגן עליו מפני זיהומים. עם זאת, מטרתם של נוגדנים אלה אינה תאי העובר, אלא אם כן חומר עוברי יוצא מהשלייה ובא במגע עם תאי B (אנ') אימהיים ולגרום להם לייצר נוגדנים כנגד מטרות עובריות. האם אכן מייצרת נוגדנים נגד סוגי דם ABO זרים, כאשר תאי הדם העובריים הם מטרות אפשריות, אך נוגדנים אלה שנוצרו מראש הם בדרך כלל מסוג IgM (אנ')ולכן בדרך כלל אינם חוצים את השליה. ובכל זאת, לעיתים רחוקות, אי התאמה של ABO יכולה להוליד נוגדני IgG שחוצים את השליה, ונגרמים על ידי רגישות של האם (בדרך כלל מסוג דם O) לאנטיגנים במזונות או בחיידקים.
מנגנון > מנגנונים נוספים

מחסום השיליה אינו האמצעי היחיד להתחמק ממערכת החיסון שכן תאי עובר הזרים למערכת החיסון האימהית ממשיכים למחזור הדם האימהי מהצד השני של מחזור השליה. מודל נוסף לסבילות מערכת החסינות במהלך השלבים ראשונים של ההיריון היא ההשערה של מערכת ההגנה העוברית (אנ') eu-FEDS.הנחת היסוד של השערה זו היא שגליקופרוטאינים (אנ') הקשורים לשטח התא מדכאים כל תגובה חיסונית אפשרית ומעכבים את דחיית העובר. כמו כן, מודל זה מציע עוד רצפי פחמימות ספציפיים המקושרים באופן קוולנטי לגליקופרוטאין המדכא מערכת חיסונית ופועלים כקבוצות פונקציונלית (אנ') הגורמת לדיכוי חיסוני. הגליפקופרוטאינים העיקרי של הרחם והעובר הקשורים למודל eu-FEDS (אנ') באדם כוללים אלפא-פטופרוטאין (אנ'), וגליקודלין (אנ') - הידוע גם בשם חלבון השליה 14.
מקרים של אי סבילות מספקת בהיריון

מקרים רבים של הפלה ספונטנית עשויים להיות מתוארים באותה הדרך של דחיית השתלהמצד האם וחוסר סובלנות כרוני עלול לגרום לאי פוריות. דוגמאות נוספות לסבילות חיסונית לא מספקת בהיריון הן מחלת RH רעלת היריון:
מחלת Rh- נגרמת על ידי ייצור נוגדני האם (כולל נוגדני IgG) נגד האנטיגן RH (אנ') אשר נמצא על גבי תאי הדם האדומים של תינוקה. הדבר מתרחש כאשר תאי דמה של האם עם Rh שלילי ואילו לתינוק יש Rh חיובי, כמות קטנה של דם עם הRh החיובי נכנסת למחזור הדם של האם כדי לגרום לה לייצר נוגדני IgG נגד אנטיגן D ((אנ'). ה-IgG האימהי מסוגל לעבור דרך השליה לתוך העובר ואם רמתו מספקת, הוא יגרום להרס של תאי דם אדומים עובריים חיוביים D, הדבר יוביל להתפתחות של מחלה המוליטית מסוג אנטי-Rh של העובר והילוד (אנ') אשר בדרך כלל מחמיר עם כל היריון נוסף שאינו תואם Rh.
רעלת היריון- (באנגלית: pre-eclampsia) אחת הסיבות לרעלת היריון היא תגובה חיסונית לא תקינה כלפי השליה. ישנן עדויות משמעותיותלחשיפה לזרע של בן הזוג כמניעה של רעלת היריון, בעיקר בשל ספיגת מספר גורמים מווסתים חיסונית הקיימים בנוזל הזרע.
הריונות הנובעים מתרומת ביציות,שבהם מקבלת התרומה דומה גנטית יותר לאם הביולוגית מאשר לעובר, קשורים לשכיחות גבוהה יותר של יתר לחץ דם הנגרם מהיריון ופתולוגית שליה. השינויים במערכת החיסונית בולטים יותר מאשר בהריונות רגילים ולכן הוצע כי השכיחות הגבוהה יותר של מצבים מסוימים בתרומת ביציות עשויה להיגרם כתוצאה מהפחתת הסבילות החיסונית מצד האם.
מקרים של אי סבילות מספקת בהיריון > אי פוריות והפלה

תגובות אימונולוגיות יכולות להיות הסיבה למקרים רבים של אי-פוריות והפלות.חלק מהגורמים האימונולגים שתורמים לאי-פוריות הם תסמונת כשל רבייה אוטואימונית (אנ'), נוכחות של נוגדי אנטי-פוספוליפיד (אנ'), ונוגדים אנטי גרעיניים.
נוגדי אנטי-פוספוליפיד מכוונים נגד פוספוליפידים של ממברנת התא. מחקרים הראו שנוגדנים המכוונים נגד פוספטידילסרין (אנ'),פוספטידילכולין (אנ'), פוספטידילגליצרול, (אנ') פוספטידילינוזיטול,(אנ') ופוספטידילאתנולמין (אנ') גם תוקפים את הטרום-עובר. נוגדים נגד פוספטידילסרין, פוספטידילאתנולמין מכוונים נגד ה-טרופובלסט. פוספוליפידים אלו הם חיוניים עבור היכולת של תאי העובר להישאר מחוברים לתאי הרחם עם השרשה. אם לנקבה יש נוגדנים נגד הפוספוליפידים הללו, הם יושמדו ע”י התגובה החיסונית ובסופו של דבר העובר לא יוכל להישאר מחובר לרחם. הנוגדים האלה גם מסכנים את בריאות הרחם ע”י כך שהם משנים את זרימת הדם אל הרחם.
נוגדנים אנטי-גרעיניים גורמים לדלקת ברחם אשר גורמת לו להיות לא כשיר להשרשת עובר. תאי הרג טבעיים מפרשים את תאי העובר כתאי סרטן ותוקפים אותם. אם אשר סובלת מתסמונת כשל רבייה אוטואימונית תחווה תופעות לא מוסברות של אי-פוריות, אנדומטריוזיס, הפלות חוזרות ונשנות, כתוצאה מהרמות הגבוהות של נוגדנים אנטי-גרעיניים. לנוכחות של נוגדנים אנטי-פוספולידים ונוגדים אנטי-גרעינים יש השפעות רעילות על ההשרשה של עוברים. אך הנ”ל לא חל על נוגדני אנטי-בלוטת התריס (אנ'). לרמות מוגברות שלהם יש השפעה רעילה, אבל הם מהווים אינדיקציה לסיכון להפלות. רמות גבוהות של נוגדנים מסוג אנטי-בלוטת התריס מהווים סימן לנשים שיש להן חוסר תפקוד ב-לימפוציט (אנ') מכיוון שהרמות הגבוהות הללו מהוות סימן לתאי T שמסתירים רמות גבוהות של ציטוקינים (אנ') שמשפיעים על דלקת בדופן הרחם. אין עדיין תרופה מוכחת אשר מונעת הפלות ע”י עיכוב תגובות חיסוניות של גוף האם לאספירין אין השפעה במקרה זה.
רגישות מוגברת לזיהום

ההערכה היא שהסבילות החיסונית המוגברת היא גורם עיקרי לעלייה ברגישות ובחומרה של זיהומים בהיריון. נשים בהיריון נפגעות בצורה חמורה יותר, למשל, משפעת, הפטיטיס E, הרפס ומלריה. העדויות מוגבלות יותר עבור חצבת, אבעבועות שחורות ואבעבועות רוח. נראה שהיריון אינו משנה את ההשפעות המגנות של החיסון כנגד מחלות.
היריון בין מינים שונים

אם ניתן היה להבין את מנגנוני הדחייה-החסינות של העובר, זה עשוי היה להוביל להיריון בין-מינים שונים, כאשר, למשל, חזירים נושאים עוברים אנושיים כחלופה לאם פונדקאית אנושית.
ראו גם

שליה
עובר
מחלת RH
רעלת היריון
אנדומטריוזיס
הערות שוליים

↑  Alijotas-Reig, J., Llurba, E., & Gris, JPotentiating, maternal immune tolerance in pregnancy: a new challenging role for regulatory T cells. Placenta, 35(4), 241-248., sciencedirect, ‏2014
1 2  D A Clark, A Chaput and D Tutton, -graft reaction in pregnant mice, the journal of immunology
↑  Placenta 'fools body's defences', news.bbc, ‏2007-11-10.
1 2  Page 31 to 32 in: Maternal-Fetal Medicine : Principles and Practice. Editor: Robert K. Creasy, Robert Resnik, Jay D. Iams. ISBN 978-0-7216-0004-8 Published: September 2003
↑  Yves Barbreau, Olivier Boulet, Arnaud Boulet, Arnaud Boulet, Alexis Delanoe, Laurence Fauconnier, Fabien Herbert,, Jean-Marc Pelosin Laurent Soufflet, Magnetic immunodiagnostic method for the demonstration of antibody/antigen complexes especially of blood groups, freshpatient.com, ‏10/29/09
↑  zev Williams M.D., Ph.D, Foreign fetal cells persist in the maternal circulation, fertility and sterility, ‏April 01, 2008
1 2  G F Clark 1, A Dell, H R Morris, M S Patankar, R L Easton, The Species Recognition System: A New Corollary for the Human Fetoembryonic Defense System Hypothesis, national library of medicine, ‏2001
↑  CHILDREN'S HOSPITAL OF PHILADELPHIA, Rh Disease
↑  Sarah A Robertson 1, John J Bromfield, Kelton P Tremellen, [Seminal 'priming' for protection from pre-eclampsia-a unifying hypothesis Seminal 'priming' for protection from pre-eclampsia-a unifying hypothesis], national library of medicine, ‏2003 Aug
↑  J Pregnancy., Preeclampsia, National Center for Biotechnology Information, ‏2012
↑  M.L.P. van der Hoorn, E.E.L.O. Lashley, D.W. Bianchi, F.H.J. Claas, C.M.C. Schonkeren, S.A. Scherjon, Clinical and immunologic aspects of egg donation pregnancies: a systematic review, Oxford Academic, ‏12 June 2010
1 2  Gronowski, Ann M (2004), Handbook of Clinical Laboratory Testing During Pregnancy, Humana Press, ISBN 978-1-58829-270-4
1 2  Athena P Kourtis 1, Jennifer S Read, Denise J Jamieson, Pregnancy and infection, National Center for Biotechnology Informatio, ‏2014 Jun
↑  LeVay, Simon, Darwin's children, The Advocate (The national gay & lesbian newsmagazine), ‏Oct 14, 1997
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שליה
סיג'ילמסה

| --- | --- |
חורבות סיג'ילמסה
חורבות סיג'ילמסה
 היסטוריה
 נבנה:  757
 ננטש:  1393
 סוג:  עיר
 מיקום
 מדינה:  מרוקו 
 קואורדינטות:  31°17′N 4°17′W﻿ / ﻿31.28°N 4.28°W﻿ / 31.28; -4.28
  (למפת מרוקו מוגדלת) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתסיג'ילמסה(למפת מרוקו רגילה) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתסיג'ילמסה
 
סיג'ילמסה (נכתב גם סג'למאסא, בערבית: سجلماسة) הייתה עיר עתיקה בקצהו הצפוני של מדבר הסהרה, באזור בו שוכנת בימינו מרוקו, ושימשה בתקופת ימי הביניים כתחנת מסחר חשובה, בתוואי הסחר הראשי של המגרב. העיר שגשגה בתור הזהב של השושלות הברבריות, וחורבותיה מצויות על גדות הנהר זיז, בנווה המדבר תפילאלת ליד העיירה ריסאני.
היסטוריה

על פי אל-בכרי בספר המסלולים והמקומות, הצאפריים יישבו את העיר לראשונה בעקבות התקוממות ברברית נגד בית אומיה. אל-בכרי מספר כי אחרים הצטרפו למתיישבים המוקדמים הללו שם, עד שמנו כארבעת אלפים, ואז הניחו את היסודות לעיר. הם בחרו מנהיג עיסא בן מאזיד אל-אסוואד, לטפל בענייניהם בשנים הראשונות הראשונות להקמת העיר. לאחר ששלט במשך 14 שנה הואשם על ידי חבריו בשחיתות והוצא להורג. אחריו הנהיג את העיר אבו אל-קאסים סמגו בן וואסול אל-מיקנאסי, מראשי שבט מיקנסה. צאצאיו מכונים שושלת מידרריד (אנ') הם שלטו באזור שכונה על ידם אמירות סיג'ילמסה וקבעו את סיג'ילמסה כבירתם.
הגאוגרף הערבי אבן האוקל (אנ') ביקר בספרד ובמגרב בין השנים 947–951. על פי החשבון בספר שלו "כתאב סוראט אל-ארד", שהושלם בסביבות 988, סיג'ילמסה גדלה בכוחה הכלכלי עקב שינוי דרכי סחר. בגלל עושרה הצליחה העיר לקבוע את עצמאותה תחת שושלת מידרריד, ולהשתחרר מהחליפות העבאסית כבר בשנת 771.
לפי אל-בכרי, בשנת 1055, עבדאללה בן יאסין, המנהיג הרוחני של אל-מוראביטון הביא צבאו לסיג'ילמסה והרג את מנהיג העיר. מורביטון נקטו בפרשנות קפדנית ביותר לאסלאם, הם ניפצו כלי נגינה וסגרו חנויות יין ברחבי העיר. סיג'ילמסה הייתה הכיבוש הראשון של המורביטון ונותרה בשליטתם עד 1146, אז חליפות אל-מוואחידון השתלטה על העיר וביצעה טבח של רבים מיהודי המקום.
הנוסע המרוקאי אבן בטוטה שהה בסיג'ילמסה במסעו לביקור באימפריית מאלי בשנים 1352–1353. הוא כתב: "הגעתי לעיר סיג'ילמסה, עיר יפה מאוד. יש בה שפע של תמרים באיכות טובה. העיר בצרה דומה לה בשפע התמרים, אך אלה של סיג'למסה עדיפים." אבן בטוטה מזכיר גם את העיר כאשר הוא מתאר את העיירה הסינית קוואנז'ו (אנ'): "בעיר זו, כמו בכל הערים בסין, לגברים יש פרדסים ושדות ובתיהם באמצעם, כפי שהם נמצאים בסיג'ילמסה אצלנו. זו הסיבה שהעיירות שלהם כה גדולות."
האזכור הבא של סיג'ילמסה במקורות הקיימים הוא זה של ליאו אפריקנוס, שנסע למרוקו בתחילת המאה ה-16, הוא הלך לנוה המדבר תאפילאלת ומצא את הריסות סיג'ילמסה. הוא מעיר על "הקירות הממלכתיים והגבוהים ביותר", שכנראה עדיין עמדו. הוא כותב שהיו הרבה מקדשים ומכללות מפוארים בעיר, וגלגלי מים שהוציאו מים מהנהר זיז. ליאו אפריקאנוס אומר שמאז שהעיר נהרסה, תושבים לשעבר עברו לגור בכפרים ובעיירות שמסביב. על פי ליאו אפריקאנוס, העיר נהרסה כאשר הנסיך האחרון שלה נרצח על ידי אזרחי סיג'ילמסה ולאחר מכן עברה האוכלוסייה לכפרי הסביבה.
העיר נבנתה מחדש במאה ה-18 בהוראת הסולטאן מולאי איסמעיל, אך היא נכבשה והושמדה על ידי השבטים הנודדים של "איית אטא" בשנת 1818. כיום, הריסות סיג'ילמסה, כמה ק"מ צפונית לעיירה ריסאני, מוכרים על ידי הקרן העולמית לאנדרטאות (אנ') כאתר בסכנת הכחדה. הם נשמרים על ידי משרד התרבות המרוקאי.
יהדות סיג'ילמסה

במאה ה-11 התקיימה בסיג'למסה קהילה יהודית, בה היו חכמים מפורסמים ובית דין. הדים מתקופה זו אנו מוצאים בשאלות שהפנה ”מר רב יוסף בן מר עמרם ראש בי דינא דמדינת סגלמאסא” לרב האי גאון. חכם זה נזכר גם באגרת מרב שרירא גאון לרבי יעקב בן נסים מקירואן. חכם נוסף הידוע מאותה התקופה הוא רבי יהודה בן רבי יוסף סג'למאסי מחבר ה"תוכחה".
במאה ה-12 אנו מוצאים שם את הדיין רבי יוסף בן עמראן, ידידו הנערץ של רבי אברהם אבן עזרא. באותה התקופה כבשו כוחות המוואחידון את הסהרה מידי המוראביטון, וביצעו טבח ביהודי הקהילה.
יהודי בשם רבי שלמה הכהן שהיה מבני העיר באותה התקופה והיגר לקהיר בעקבות המאורעות, מספר במכתב לאביו על המאורעות. הוא כותב כי רבי יוסף בן עמראן אולץ להתאסלם ומכנהו בשל כך "ראש הפושעים", אולם בדברי אבן עזרא שהיה ידידו של רבי יוסף נרמז על נאמנותו ליהדות על אף ההמרה שהייתה למראית העין. באותו המכתב מזכיר רבי שלמה הכהן חכם נוסף מהמקום בשם רבי יוסף בן מלאל, הוא מספר שהוא היגר בעקבות המאורעות למצרים ונשאר חסר כל, לדבריו חכם זה למד לפני רבי יוסף אבן מיגאש וקיבל ממנו כתב סמיכה. עוד הוא מספר על דודיו שנמלטו מהעיר לפני המאורעות ”מר יעקב ועבאס ומר יהודה בר מר פרחון ואחיו והם עתה בדרעא, אחרי אשר לקחו מהם כל אשר היה עמם”.
הרמב"ם ששהה במרוקו באותה התקופה מזכיר אף הוא ויכוח שהיה לו עם חכם בשם רבי יהודה אבן פרחון, וכן עם בנו שהיה דיין בעיר ”וכבר שמעת בלי ספק מה שהיה ביני ובין ר' יהודה הכהן בן מר פרחון ז"ל בשתי שאלות מן הטרפות וכן ביני ובין דיין סגלמסה בנו”. יש המשערים כי חכם זה הוא רבי יהודה סלמאסי שפירושיו הובאו בחיבורו של רבי יהודה אלמדארי.
רבי אברהם אבן עזרא חיבר באותה התקופה את הקינה המפורסמת אהה ירד עלי ספרד, המתארת את חורבן הקהילות בספרד ובמגרב במאה ה-12 בידי שלטון אל-מווחידון, בתוך דבריו מקונן האבן עזרא על גם חורבן סיג'ילמסה:
וְהוֹי אֶקְרָא / כִּמְצֵרָה / עַל קְהִלַּת סַגְלְמַאסָה,
וְעִיר גְּאוֹנִים / וּנְבוֹנִים / מְאוֹרָם חֹשֶׁךְ כִּסָּה
וְשָׁח עַמּוּד / וְהַתַּלְמוּד / וְהַבִּנְיָּה נֶהֱרָסָה
וְהַמִּשְׁנָה / לִשְׁנִינָה / בְּרַגְלַיִם נִרְמָסָה.
עם כיבוש כוחות אל-מוואחידון נדם קולה של הקהילה בעיר סיג'ילמסה, אנשיה עברו כנראה לאחר חורבנה בשלהי המאה ה-14 אל העיר תאפילאלת הסמוכה (ראו להלן).
יהדות סיג'ילמסה > תאפילאלת

לפי מסורת יהודי העיר תפילאלת משתייכת הקהילה במקום לסיג'ילמסה הקדומה. בשטרות הכתובה והגט של אזור זה מופיע השם בנוסח ”למניינא דרגילנא למימני ביה כאן במתא סג'למאסא דעל נהר זיז מותבה” (=למניין שאנו מונין כאן בעיר סג'למאסא שעל נהר זיז מושבה). נוסח זה רשום בכל שטרי הכתובות והגטין של הקהילות הדרומיות בתפילאלת שבידינו. זהו ביטוי מובהק לרצף היסטורי מן המאה ה-11 ועד למאה ה-20, וכן לרצף הטריטוריאלי של תחומי סיג'ילמסה ותפילאלת.
היות שהשם הקדום "סיג'ילמסה" לא היה בשימוש היומיומי הרווח, התעוררה השאלה הלכתית האם ניתן להמשיך במנהג המקום ולציין אותו בכתובות ובגיטין. שאלה זו נידונה בפירוט רב על ידי שני חכמים שהיו מבני המקום, רבי מכלוף אבוחצירא ורבי שלום אביחצירא, ואלו תמכו בשימור המנהג להשתמש בשם הקדום "סיג'ילמסה". בתוך דבריהם הם מעלים מסקנה זהה ולפיה קהילות תאפילאלת של זמנם הן קהילות סיג'ילמסה ההיסטורית, אשר נעלמה אומנם מן האופק בשל רעידת אדמה, אך תושביה לא נעלמו, אלא בנו להם קהילות קטנות מסביב, ברדיוס עד 20 ק"מ מסיג'ילמסה, ולכן נותר השם "סיג'למאסא".
הערות שוליים

↑  ראו: ישראל שצ'יפנסקי רבינו אפרים "מבוא" עמ' 14 - 15, ירושלים תשל"ו
↑  מכתבו של רבי שלמה הכהן לאביו על המארעות בסיג'למסה ובערים אחרות במאה ה-12 באתר בידספיריט.
↑  "אגרות הרמב"ם" באתר: sefaria.
↑  יצחק שילת, אגרות הרמב"ם, עמ' רמט, ירושלים, תשנ"ה.
↑  ראו רבי מכלוף אביחצירא, יפה שעה סימן פג; רבי שלום אביחצירא מליץ טוב עמ' שעא.
| --- | --- |
בקרת זהויות :  NLI: 987007528901605171  NKC: ge893231 
מטבע שהוטבעה על ידי מוחמד בן וואסול אמיר סיג'ילמסה (942-958)
במפת השושלת האידריסית ושכונותיה מוצג שטחה של אמירות סיג'ילמסה
כתובה מתאפילאלת "סגלמאסה", תרפ"ט (1929)
נהר זיז הסמוך לסיג'ילמסה
סמטקס

לוגו חברת Explosia, יצרנית הסמטקס
דוגמאות של סמטקס H לצד חומרי נפץ פלסטיים אחרים
סמטקס (Semtex) הוא שמו המסחרי של חומר נפץ פלסטי לשימוש כללי שיוצר לראשונה על ידי "תעשיות זכוכית סמטין" (VCHZ Synthesia, לימים הפכה החברה ל-Explosia) מפרבר סמטין שבפרדוביצה, מזרח בוהמיה, צ'כוסלובקיה דאז.
החומר משמש לפיצוצים בהנדסה אזרחית, לעבודות חציבה בסלע ולכמה שימושים צבאיים. חומר נפץ זה היה לפופולרי בקרב טרוריסטים בשל היותו קשה יחסית לגילוי ונוח להשגה. הסמטקס יעיל במיוחד לפיגועים במטוסים: כמות של 450 גרם יכולה להרוס מטוס שלם כפי שאירע במקרה של טיסת פאן אם 103.
הסמטקס נחשף לראשונה במערב בעת חטיפת טיסת "סבנה" מבריסל ללוד. כאות לרצינות כוונותיהם, העבירו המחבלים שקית עם גוש חומר אדום-כתום בידי קברניט המטוס למשה דיין. זיהוי החומר כסמטקס אישש את יכולת המחבלים לפוצץ את המטוס על נוסעיו והביא להחשת מבצע החילוץ. גם בניסיון הפיגוע בטיסת אל על מלונדון נעשה שימוש בסמטקס.
הרכב, ייצור ושימוש

ישנם שני סוגים עיקריים של סמטקס: A המשמש לפיצוץ סלעים ו H (גם SE) המשמש לקישוי מתכות בהלם.
|  | סמטקס H | סמטקס A |
| --- | --- | --- |
| PETN (פנטאריתריטול טטרניטרט) | 49.8% | 94.3% |
| RDX (ציקלוטרימתילן טריניטריטאמין) | 50.2% | 5.7% |
| צבע | סודאן 1 (אדום-כתום) | סודאן 4 (חום אדמדם) |
| נוגד חמצון | N-פניל-2-נפתילאמין | זהה |
| מרכך ומגמיש | די-N-אוקטיל-פתלאט, טרי-N-בוטיל ציטראט | זהה |
| חומר אוגד | SBR (גומי סטיארן-בוטאדין) | זהה |
הסמטקס הומצא ב-1966 על ידי הכימאי סטניסלב ברברה שעבד ב VCHZ Synthesia. החומר דומה לחומרי נפץ פלסטיים אחרים כמו C-4 שכך שניתן לעבדו בקלות לכל צורה, אך יתרונו הגדול הוא בהיותו פעיל בטווח טמפרטורות רחב מיתר חומרי הנפץ הפלסטיים ובעוצמתו.
חומר הנפץ החדש יוצא בכמויות גדולות, במיוחד לממשלת צפון וייטנאם שהזמינה מעל 12 טון סמטקס. לקוח גדול אחר היה המשטר הלובי שקנה מעל 700 טונות סמטקס בין השנים 1975 ו-1981 באמצעות חברת "אומניפול" הצ'כית. חומר הנפץ הגיע גם לידיהן של קבוצות טרוריסטיות במזרח התיכון ול-IRA ו-INLA בצפון אירלנד.
הייצוא נחלש לאחר שהחומר קנה לעצמו מוניטין מפוקפק כנשק טרור. בשנת 2001 יוצרו כבר רק 10 טונות לשנה, כמעט כולן לשימוש מקומי בלבד. החל משנת 2002 מפקחת ממשלת צ'כיה באופן הדוק על כל מכירותיה של חברת Explosia.
בתגובה ללחץ בינלאומי שהופעל על היצרנית, היא החלה להוסיף אתילן גליקול דיניטרט כחומר מזהה לסמטקס, שיקל על איתורו במכשירים שמנתחים את הרכב האוויר לגילוי חומרי נפץ. היצרנית גם התאמצה להוריד את משך חיי המדף של הסמטקס ממשך של כעשרים שנה לכמה שנים בודדות, אך ללא הצלחה יתרה.
ב-25 במאי 1997 התאבד בוהומיל סול, מדען שהיה מעורב בפיתוח הסמטקס, על ידי הצמדת מטען סמטקס לגופו ופיצוצו. הוא התאבד בגיל 63 במרכז מרפא בו טופל בשל בעיות דיכאון בעיר יסניק. 20 איש נפגעו בפיצוץ זה, מהם שישה באופן חמור.
חומר הנפץ סמטקס זכה לאזכורים רבים בספרות, בקולנוע ובמשחקי המחשב בשל ה"הילה" שנקשרה לו כהרסני במיוחד וקשה לגילוי.
נכון ל-2007 הסמטקס מיוצר בברנו, צ'כיה.
הערות שוליים

↑  http://www.dimec.unige.it/PMAR/pages/download/papers/Costo2.pdf
סלעי שפרד

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  75°37′00″S 158°38′00″E﻿ / ﻿75.616666666667°S 158.63333333333°E﻿ / -75.616666666667; 158.63333333333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיסלעי שפרד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיסלעי שפרד
 
סלעי שפרד (באנגלית: Sheppard Rocks) הם קבוצת סלעים, בהרי הנסיך אלברט, באזור חוף סקוט של ארץ ויקטוריה, שבאנטארקטיקה.
הסלעים ממוקמים 6.4 קילומטרים דרומית לגבעות רייקר.
שיא גובהם של הסלעים 1,720 מטרים מעל פני הים.
היסטוריה > מיפוי הסלעים

הסלעים מופו לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1956–1962.
היסטוריה > מקור השם

שמה של קבוצת הסלעים ניתן לה על ידי הוועדה המייעצת לשמות אנטארקטיים.
קבוצת הסלעים נקראת על שם פול ד. שפרד (Paul D. Sheppard), שהיה מחסנאי, בתחנת הקוטב הדרומי בשנת 1966.
לקריאה נוספת

• DAVID H. ELLIOT, THOMAS H. FLEMING, CHRISTOPHER CONAWAY, and PETER BRADDOCK, , Byrd Polar Research Center and Department of Geological Sciences, Ohio State University, Columbus, Ohio 43210
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7  מידע גאוגרפי והיסטורי באתר הסקר הגאולוגי של ארצות הברית
1 2 3 4 5 6 7 8  מידע גאוגרפי והיסטורי באתר הגאזט האנטארקטי המשווה SCAR
| אתרים בהרי הנסיך אלברט |
| --- | --- | --- |
| הרים | הר בואן • הר בילינג • הר ג'ויס • הר ג'ורג' מארי • הר האוורד • הר מאליס • הר מארי • הר מוריסון • הר מקינטוש • הר סמית' • הר פריסטלי |  |
| מעברי הרים | אוכף דוגווץ' |  |
| סלעים ומצוקים | סלעי שפרד • סלעי בובי |  |
| גבעות | רייקר |  |
| קרחונים | דייוויד • פראר • פריסטלי |  |
| מקפא קרחוני | פריסטלי |  |
| נונאטאקים | נונאטאקי טריו |  |
סמלטים

| סמלטים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סמלטאים
משפחה:: סמלטים
שם מדעי
 Osmeridae ‏ג'ורדן, 1923

סמלטים (שם מדעי: Osmeridae) היא משפחה של מקריני סנפיר החיים באוקיינוסים השקט והאטלנטי. הם קיבלו את שמם על שם ריחם החזק. הם קרובי משפחה רחוקים של דגי הסלמון אך מזכירים אותם במראה.
אורכם יכול להגיע מ-20 ס"מ ל-70 ס"מ. הם שקופים עם גוון ירקרק ובעלי מספר סנפירים זקופים. כמו הסלמוניים הם חיים בים אך נודדים לנהרות ומים מתוקים או לחופים כדי להתרבות, כולם למעט המין Hypomesus pretiosus.
דגים אלה מתקהלים בלהקות גדולות המחפשות פלנקטון במים ומזינות טורפים ימיים רבים, ביניהם כרישים, כלבי ים, דגי בקלה, עופות ים רבות ולווייתנים. כמו כן הם דגי מאכל חשובים.
מיון

משפחה סמלטים (Osmeridae)
סוג ומין יחיד Allosmerus elongatus
סוג Hypomesus
סוג ומין יחיד טרוטנית (Mallotus villosus)
סוג Osmerus
סוג Spirinchus
סוג ומין יחיד Thaleichthys pacificus
סולמות ונחשים

| --- | --- |

משחק סולמות ונחשים, הודו, המאה ה-19
 כללי
 סוגה:  משחק לוח 
 מספר שחקנים:  2–
 
לוח השולחן
סולמות ונחשים (מוכר גם בשמות סולמות וחבלים ולטפס ולהחליק) הוא משחק לוח למספר שחקנים, הכולל רגלים, קובייה ולוח משבצות. במשחק המקורי יש מאה משבצות, אף כי יצאו גרסאות שונות למשחק עם כמות משבצות שונה.
כל שחקן מקבל רגלי ומטרת המשחק היא להגיע ראשון למשבצת האחרונה. ההתקדמות נעשית לפי מספר הנקודות שמראה הקובייה. בגרסאות מסוימות של המשחק יש להגיע "במדויק" למשבצת האחרונה. כלומר, אם הראתה הקובייה נקודות עודפות, על השחקן לצעוד עד למטרתו ולהמשיך לצעוד בכיוון ההפוך את יתרת הנקודות.
כאשר מגיע שחקן למשבצת שעליה מצויר סולם הוא עולה במעלה הסולם עד למשבצת שראש הסולם מגיע אליו. אם הוא מגיע למשבצת עליה מצויר ראש של נחש הוא יורד עד למשבצת בה נמצא זנבו של הנחש. הסולמות והנחשים מכניסים עניין למשחק, מכיוון שייתכנו שינויים גדולים במיצובם היחסי של השחקנים.
כמשחק מזל טהור הוא חביב בעיקר על ילדים, אך קיימות גם גרסאות אחרות למשחק. מחנכים מנסים להכניס מרכיב ידע למשחק, על ידי התניית העלייה בסולם וביטול הגלישה בנחש בתשובה על שאלה בתחום הנלמד.
מקור המשחק באמונה ההודית, על פיה הדרך של צדיק לשמיים רצופה סולמות, המחישים את עלייתו, בעוד שהרשע נתקל בנחשים המשהים את עלייתו. בגרסה היהודית חרדית למשחק, הנקראת סולם המידות, מותנית העלייה בכך שמתוארת מצווה במשבצת, והירידה - בכך שמתואר חטא.